દસે જણે હા ભણી. દારા સિંહના મસિયાઈ ભાઈ જેવો એક ઉમેદવાર ટેકાના પાયા તરીકે દસ હજારમાં નક્કી થયો. તેના ઉપર બીજો વીસ હજારમાં, ત્રીજો ત્રીસ હજારમાં, ચોથો ચાલીસ હજારમાં ને પાંચમો પચાસમાં ખભા પર ખડકાઈ ગયા. ટેકાની અને રૂપિયાની સીડી બનાવી આ ધનાઢ્ય સરપંચ કૂવાની બહાર નીકળવા લાગ્યો. ટેકાનો ભાવ એંસી હજારે પહોંચ્યો ત્યારે બરાબર સૌથી પહેલા દારા સિંહના ભાઈને મનમાં વિચાર આવ્યો, ‘એલા આ બધાનો ભાર હું વેંઢારું ને મને માત્ર દસ હજાર રૂપિયા? આ તો ઘોર અન્યાય કહેવાય. ઉપરવાળાને એંસી હજાર ને મને ખાલી દસ? ના રે ના.’